Diari Oficial de la Generalitat Valenciana


Sumari del DOGV 7978, del 13-02-2017 (2017/583)

Notificació de la sentència dictada en el procediment de jurisdicció voluntària número 1710/2016.
-------------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/583


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de jurisdicció voluntària número 1710/2016. [2017/583]  
Judici: jurisdicció voluntària. General 001710/2016.  
Part demandant: Carina Carreras dos Santos.  
Part demandada: Francisco Paulo Duarte Pais Barata.  
Sobre: guarda, custòdia i aliments de fill menor no matrimonial no consensuat.  
En el judici a què es fa referència s'ha dictat la sentència, de data 13 de gener de 2017, que té la dispositiva que, literalment, és com segueix:  
  
«Dispositiva  
Estime la demanda interposada pel procurador dels tribunals Manuel Lara Medina, que actua en nom i representació de Carina Carreras dos Santos, contra Francisco Paulo Duarte Pais Barata, declarat en situació legal de rebel·lia processal, dispose que l'exercici de la pàtria potestat sobre la menor, M. F. P. C., serà exclusiu de la mare, Carina Carreras dos Santos.  
L'exercici exclusiu de la pàtria potestat implica l'adopció per la mare de totes aquelles decisions rellevants que afecten el seu fill, especialment, en l'àmbit educatiu, sanitari, religiós i social.  
Per això, decidirà de forma exclusiva sobre la sol·licitud de la nacionalitat espanyola de la seua filla menor, M. F. P. C., sobre l'elecció o canvi de centre o model educatiu o activitats extraescolars que cal realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; la realització o no d'un acte religiós o social rellevant, així com en la manera de dur-lo a terme, sense que pel que fa a això tinga la prioritat el progenitor amb el qual es trobe la menor en el moment que s'haja de realitzar; el canvi de domicili; i l'autorització per a l'eixida del territori nacional.  
Tot això sense fer expressa imposició a cap de les parts pel que fa a les costes causades en aquesta instància.  
Notifiqueu aquesta resolució a les parts, amb indicació que, en contra, s'hi pot interposar un recurs d'apel·lació que caldrà preparar per escrit presentat davant d'aquest jutjat dins del termini dels 20 dies següents a la notificació, on s'esmenten els pronunciaments que s'impugnen, tot això per a davant de l'Audiència Provincial d'Alacant (Secció Novena, amb seu a Elx).  
Porteu-ne l'original al llibre que corresponga i expediu-ne un testimoniatge per a incorporar-lo a les actuacions.  
Així ho disposa, mana i firma José María de la Calzada Peñalosa, magistrat jutge substitut amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Francisco Paulo Duarte Pais Barata.  
  
Elx, 18 de gener de 2017.- El lletrat de l'Administració de justícia: Jorge Cuéllar Otón.